Lwenj Lwenje- Contents
-
-
- WECHE MANTIE
- Wach moa kuom Jandiko kuom Jogo Masomo Kitabuni eni
-
-
-
-
-
- SURA AUCHIEL - DHI NYIME OTAMORE
-
-
-
-
-
-
-
-
- SURA APAR GABICH - DWOL MADUONG’
-
- SURA APAR GABIRIYO - NDALO MAG CHANDRUOK MAR YAKOBO
-
- SURA APAR GOCHIKO - POK MAR JO MALER
- PIERO ARIYO - HIGINI GANA ACHIEL
- PIERO ARIYO GACHIEL - CHIER MAR ARIYO
-
-
-
-
- Results
- Related
- Featured
- Weighted Relevancy
- Content Sequence
- Relevancy
- Earliest First
- Latest First
E Kind Kristo gi Satan
WECHE MANTIE
Wach moa kuom Jandiko kuom Jogo Masomo Kitabuni eni
E yor fweny mar Roho Maler, gik motimore e Iweny man e kind ber gi rach mosebetie nyaka a kar chakruok to oseelore ni en mondiko wechegi. Ndalo ka ndalo to osemiye neno weche motimore e kinde mopogore opogore e Iweny maduong’no motimore e kind Kristo, Ruodh Ngima kendo Wuon warruokwa, kod Satani ruodh mudho kendo wuon richo, en ma nokwongo ng’anjo ni chik maler mar Nyasaye. Sigu ma Satani obedogo kod Kristo to osenyisore kuom tim motimo ni jolupne. Kaka osin kod chik Nyasaye, kaka otiyo kod wuondruok, kaka oloko miriambo mondo ochal ka wach madieri, kowuondo dhano mondo gilam gi ma nochwe moloyo lamo Jachwech,— magi e weche moyangore kuom weche mag piny nyaka a chon. Kaka Satan oseketore mar poro kit Nyasaye e yo marach, mar miyo dhano paro marach kuom Jachwechne, momiyo giluore kendo sin kode ka ma nowinjore mondo gihere;kaka osetiyo matek mar wito chik maler mar Nyasaye, kowuondo ji kokelonigi paro kaka gibedo gi thuolo kuom chik, ma ok onego gidew mako wechene; kod sand mosesandogo jogo mosetamore ma ne ok onyalogi kod wuondne, — magi e kido mosewuothogo nyaka a chon. . ..KKS 7.1
E Iweny maduong’ mogik, Satan notim mana kamano kendo, konyiso chuny ma kamano kaka nobedogo chon, kendo noketre mar timo kaka nosetimo chon kuom ndalo duto mosekadho. Gi ma nosetimore to notimre kendo, mak mana ni Iweny mabiro nobedi matek kendo mager moloyo duto ma piny oseneno. Enomed tiyo gi rieko moloyo kuom wuondo ji, kendo enomed kedo gi teko moloyo, ma ka nyalore to enomi jo moyier mag Nyasaye mondo lal. (Mariko 13:22; Math. 24:24).KKS 7.2
Gi momiyo ondik kitabuni eni, ok en mana ni mondo ofweny gik manyien kuom Iwenjni mosebet e ndalo mosekadho, to mana mar nyiso weche manyalo konyowa winjo tiend gigo mabiro timore e piny. To gigi duto, ka wang’iyogi kendo parogi kwayango kaka gibedo migap Iweny maduong’ni e kind ler kod mudho, to kamano wanenogi gi wang’ manyien kwawinjo tiendgi kaka gibet; kamano ler orieny kuom ndalo manyime, mar menyo yor jogo ma ibiro luongo, kaka noluong jo machon, ma kamoro ginyalo wito kata ngimagi ka gidoko joneno “nikech wach mar Nyasaye gi nen mar Yesu.” (Fweny 1:9).KKS 8.1
Gi momiyo ondik kitabuni en e ma: mar fwenyo weche matimore e Iweny maduong’ni matimore e kind adiera kod miriambo; mar yango ratiro wuond ma Satan otiyogo, kendo kaka wanyalo loye chutho; mar poro kendo yango kit richo kaka obet, mar nyiso kar chakruokne kendo kaka ibiro tieke mondo orum chutho, ka opor wechegi e yo manyalo yango ni ji adiera mar Nyasaye kod long’one kuom duto motimo ni nyithind dhano; mar yango kit chik Nyasaye kaka oler kendo ok olokre ngang’; magi duto e weche momiyo ondik kitabuni eni. Kendo jandiko olamo niya: kuom konyruok ma ji yudo kuom wechegi eki, mondo giyud resruok kuom teko mag mudho, kendo mondo giikre mar kawo “gikeni mar jo maler e chieng’,” mar kelo pak ni En ma noherowa, kendo nochiwore nikech wan. (Jokol. 1:12; Jogal. 2:20.)KKS 8.2
luo_Latn unk unk luo_Latn luo_Latn unk unk unk unk unk luo_Latn unk unk unk unk unk unk unk unk luo_Latn unk luo_Latn unk luo_Latn luo_Latn luo_Latn unk unk unk unk eng_Latn eng_Latn eng_Latn eng_Latn eng_Latn dan_Latn eng_Latn eng_Latn luo_Latn luo_Latn luo_Latn luo_Latn luo_Latn luo_Latn luo_Latn